КъБР-м и Iэтащхьэр хэкIуэдахэм я унагъуэхэмрэ Iыхьлыхэмрэ яхуогузавэ
Нобэрей махуэр хъыбар гуауэкIэ едгъэжьащ — гъуэгум къыщыхъуа нэщIэбжьэм хэкIуэдащ Къэбэрдей-Балъкъэр Республикэм и цIэкIэ Урысей Федерацэм и Федеральнэ Зэхуэсым ФедерацэмкIэ и Советым хэт Къэжэр Альберт Хьэту и къуэмрэ абы и шоферымрэ.
Апхуэдэ гуауэр Iэтыгъуейщ, ар нэхъри къыптрегъэхьэлъэ зи къару илъыгъуэ цIыхур зыми щымыщу зэрыхэкIуэдам. Альберт апхуэдэ цIыхут, емызэшу, лэжьыгъэм и гур етауэ — щалъхуа Къэбэрдей-Балъкъэрыр фIыуэ илъагъурт, абы и Iуэхур дэгъэкIыным зэфIэкIыу иIэр ехьэлIауэ телажьэрт, и лъэпкъэгъухэм, ахэр дэнэ щIыпIэ щыIэми, я гугъуехьхэр зэращхьэщиIэтыкIыным хущIэкъурт.
Сэ фIыуэ къызгуроIуэ иджыпсту абы и унагъуэм, и Iыхьлыхэмрэ и благъэхэмрэ я гум щыщIэр икIи, зэрыгурыIуэгъуэщи, абыхэм защIэзгъэкъуэну, сыт хуэдэ лъэныкъуэкIи садэIэпыкъуну сыхьэзырщ. Си гум къыбгъэдэкIыу абыхэм сахуогузавэ.
Къэжэр Альберт дэ дигу къинэнщ Къэбэрдей-Балъкъэрым и къуэ пэжу.
Гузэвэгъуэр ялъэIэсащ сенаторым и шофер Жыкъуэ Хьэсэнбий Къэралбий и къуэм и унагъуэми. Игъуэджэу кIуэда щIалэм и щхьэгъусэмрэ и къуэмрэ дахуогузавэ.
Къэбэрдей-Балъкъэр Республикэм и Iэтащхьэм и
Унафэ
2013 гъэм шыщхьэуIум и 14-м №102-РГ
Урысей Федерацэм и Федеральнэ Зэхуэсым ФедерацэмкIэ и Советым хэт Къэжэр Альберт Хьэту и къуэр гуузу зэрыхэкIуэдам къыхэкIыу ар щIэлъхьэнымкIэ комиссэ къызэгъэпэщын мы къыкIэлъыкIуэхэр хэту:
Чеченов А. А. — Къэбэрдей-Балъкъэр Республикэм и Парламентым и УнафэщIыр (комиссэм и унафэщIщ)
Къуэдзокъуэ М. М. — Къэбэрдей-Балъкъэр Республикэм и Правительствэм и УнафэщIым и къуэдзэр (комиссэм и унафэщIым и къуэдзэщ)
Амщокъуэ Ф. Къ. — Къэбэрдей-Балъкъэр Республикэм и Профсоюз организацэхэм я зэгухьэныгъэм и унафэщIыр
Бозий Н. М. — Къэбэрдей-Балъкъэр Республикэм и Парламентым и УнафэщIым и къуэдзэр
Вербицкий А. И. — Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэм и аппаратым Къэбэрдей-Балъкъэр Республикэм къегъэщIылIа и федеральнэ инспектор нэхъыщхьэр
Дзасэжь Хь. У. — Къэбэрдей-Балъкъэр Республикэм и Муслъымэнхэм я дин IуэхущIапIэм и тхьэмадэр
Зумакулов Б. М. — ЦIыхум и хуитыныгъэхэмкIэ уполномоченнэу Къэбэрдей-Балъкъэр Республикэм щыIэр
Къалэ З. А. — Къэбэрдей-Балъкъэр Республикэм и Iэтащхьэмрэ Правительствэмрэ я Iуэхухэр зезыгъакIуэр
Къарэмырзэ Б. М. — «Бэрбэч Хь.М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ къэрал бюджет IуэхущIапIэм и ректорыр
Къуэшырокъуэ З. Къ. — Къэбэрдей-Балъкъэр Республикэм и Iэтащхьэм и Администрацэм и УнафэщIым и къалэнхэр зыгъэзащIэр
Кебеков В. С. — Лэскэн муниципальнэ районым и щIыналъэ администрацэм и Iэтащхьэр
Несутулов В. Г. — Къэбэрдей-Балъкъэр Республикэм и Парламентым Экологиемрэ щIыуэпсыр къэгъэсэбэпынымкIэ и комитетым и унафэщIыр
Рахаев А. И. — «ГъуазджэмкIэ Кавказ Ищхъэрэ къэрал институт» профессиональнэ щIыныгъэ нэхъыщхьэ щрагъэгъуэт федеральнэ къэрал бюджет IуэхущIапIэм и ректорыр
Фырэ Р. Б. — Къэбэрдей-Балъкъэр Республикэм щэнхабзэмкIэ и министрыр
Шэт И. М. — Къэбэрдей-Балъкъэр Республикэм узыншагъэр хъумэнымрэ курортхэмкIэ и министрыр.
Къэбэрдей-Балъкъэр Республикэм и
Iэтащхьэ Къанокъуэ Арсен
